এদিকে চট্টগ্রামের সব কয়টি গরুর হাটই জমে উঠেছে। এখানেও একই চিত্র দেখা গেছে। তবে গরুর দাম বেশি বলছেন ক্রেতারা। গরুর হাটের পাশাপাশি জমে উঠেছে চট্টগ্রামে নগরের সবচেয়ে বড় দেওয়ানহাট ছাগলের বাজারও। কয়েকদিন আগ থেকেই চট্টগ্রামের আনোয়ারা, বাঁশখালী, সাতকানিয়া, পটিয়াসহ বিভিন্ন এলাকা ও দেশের বিভিন্ন অঞ্চল থেকে আনা ছাগল বাজারে উঠেছে। বাজারে দেশের পাশাপাশি ভারত থেকেও অনেক ছাগল আনা হয়েছে। সোমবার সকাল থেকে বাজারে বিক্রি বেড়েছে বলে জানান বিক্রেতারা। তারা জানান, দাম নাগালের মধ্যে থাকায় কুরবানির পশু হিসেবে ছাগলকে বেছে নিচ্ছেন অনেকে।